CELEX: 62009CA0213
Language: et
Date: 2010-11-25 00:00:00
Title: Kohtuasi C-213/09: Euroopa Kohtu (kolmas koda) 25. novembri 2010 . aasta otsus (Finanzgericht Hamburgi (Saksamaa) eelotsusetaotlus) — Barsoum Chabo versus Hauptzollamt Hamburg-Hafen (Tolliliit — Määrus (EÜ) nr 1719/2005 — Ühine tollitariifistik — Imporditollimaksu kogumine — Töödeldud toiduainete import — Seenekonservid — KN-i alamrubriik 20031030 — Lisamaksu määramine — Proportsionaalsuse põhimõte)

29.1.2011   
            
            
               ET
            
            
               Euroopa Liidu Teataja
            
            
               C 30/5
            
         Euroopa Kohtu (kolmas koda) 25. novembri 2010. aasta otsus (Finanzgericht Hamburgi (Saksamaa) eelotsusetaotlus) — Barsoum Chabo versus Hauptzollamt Hamburg-Hafen
   (Kohtuasi C-213/09) (1)
   
   (Tolliliit - Määrus (EÜ) nr 1719/2005 - Ühine tollitariifistik - Imporditollimaksu kogumine - Töödeldud toiduainete import - Seenekonservid - KN-i alamrubriik 20031030 - Lisamaksu määramine - Proportsionaalsuse põhimõte)
   2011/C 30/07
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Hageja: Barsoum Chabo
   
      Kostja: Hauptzollamt Hamburg-Hafen
   
      Ese
   
   Eelotsusetaotlus — Finanzgericht Hamburg — Komisjoni 27. oktoobri 2005. aasta määruse (EÜ) nr 1719/2005, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 286, lk 1) kehtivus osas, mis puudutab alamrubriigis 20031030000 esitatud toodete impordile kohaldatava täiendava tollimaksu määra — Šampinjonikonservid — Proportsionaalsuse põhimõte
   
      Resolutsioon
   
   Esitatud eelotsuse küsimuse analüüsimisel ei ole selgunud ühtegi asjaolu, mis võiks muuta kehtetuks komisjoni 27. oktoobri 2005. aasta määruse (EÜ) nr 1719/2005 (millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa) alusel kohaldatava koguselise tollimaksu summa 222 eurot 100 kg vedelikuta netomassi kohta, mida kogutakse KN-i alamrubriiki 2003 10 30 klassifitseeritud ja perekonda Agaricus kuuluvate konserveeritud seente impordilt, mis toimub komisjoni 26. oktoobri 2004. aasta määrusega (EÜ) nr 1864/2004 (millega avatakse kolmandatest riikidest imporditavate konserveeritud seente tariifikvoodid ja sätestatakse nende haldamine, muudetud komisjoni 7. detsembri 2005. aasta määrusega (EÜ) nr 1995/2005) avatud kvoodi väliselt.
   
      (1)  ELT C 205, 29.8.2009.